คลัง ผวาเงินบาทอ่อน ซ้ำเติมราคาน้ำมันแพงขึ้นอีก
คลังแจงค่าเงินบาทอ่อนค่ารอบ 5 ปี ได้อย่างเสียอย่าง ทำให้ราคาน้ำมันพุ่ง แม้ว่าผู้ส่งออกจะมีรายได้มากขึ้น
29 เม.ย. 2565

นายอาคม เติมพิทยาไพสิฐ รมว.การคลัง กล่าวว่า ค่าเงินบาทที่อ่อนค่ามากสุดในรอบ 5 ปี ส่งทั้งผลดีและผลเสีย ในส่วนของผลเสีย ทำให้การนำเข้าวัตถุดิบ โดยเฉพาะน้ำมันมีราคาสูงขึ้น ทำให้ราคาสินค้าและราคาน้ำมันขายในประเทศปรับตัวแพงขึ้นไปอีก แม้ว่าภาครัฐจะมีมาตาการออกมาช่วยบรรเทา แต่สุดท้ายก็ต้องปล่อยให้เป็นไปตามกลไกตลาดอย่างไรก็ตาม ค่าเงินบาทที่อ่อนค่าลงอย่างมาก ส่งผลให้ผู้ส่งออกสินค้ามีรายได้จากการขายสินค้าเพิ่มมากขึ้น และทำราคาแข่งขันกับประเทศคู่แข่งได้มากขึ้นเช่นกันสำหรับการลดภาษีน้ำมันดีเซลของไทยลิตรละ 3 บาท ที่จะสิ้นสุดในวันที่ 20 พ.ค. 2565 นี้ ยังมีเวลาพิจารณาว่าจำเป็นต้องขยายเวลาการลดภาษีออกไปหรือไม่ ซึ่งการดำเนินการต้องคิดถึงฐานะการคลัง รายได้ของงบประมาณปี 2565 จะต้องไม่กระทบเป็นปัญหาตามมาภายหลัง